**I.2. Tantárgyi programok, tantárgyleírások** *(a tantervi táblázatban szereplő minden tárgyról)*

|  |  |
| --- | --- |
| **Tantárgy neve: Magyarország társadalomföldrajza (kitekintéssel a szomszédos országokra)**  **Kód: NOT\_FD113K2** | **Kreditszáma: 2** |
| A tanóra típusa: **előadás** – **2/30 óra** | |
| A számonkérés módja: **kollokvium** | |
| A tantárgy tantervi helye (hányadik félév): **5.** | |
| Előtanulmányi feltételek *(ha vannak)*:**-** | |
| **Tantárgy-leírás**: az elsajátítandó ismeretanyag és a kialakítandó kompetenciák tömör, ugyanakkor informáló leírása | |
| **Cél, ismeretanyag:**  Az előadás célja hazánk és a szomszédos országok társadalomföldrajzi viszonyainak, a területi különbségeknek, az azokat alakító folyamatoknak a bemutatása, elemzése, az összefüggések feltárása, az alábbi tematikával:   1. Természeti erőforrások 2. Történeti földrajzi áttekintés 3. Népesség- és településföldrajzi jellemzők 4. Infrastrukturális viszonyok, különös tekintettel a közlekedési hálózatra 5. A rendszerváltás utáni gazdasági változások, szerkezeti átalakulás 6. A gazdaság primer és szekunder szektora 7. A tercier szektor, különös tekintettel az idegenforgalomra 8. Regionális folyamatok, területi különbségek 9. A régiók I.: A Közép-magyarországi és a három dunántúli régió 10. A régiók II.: Az Észak-magyarországi és az alföldi régiók 11. Kitekintés a szomszédos országokra (különös tekintettel azok kárpát-medencei területeire), eurorégiók a Kárpát-medencében I. 12. Kitekintés a szomszédos országokra (különös tekintettel azok kárpát-medencei területeire), eurorégiók a Kárpát-medencében II.   **Kompetenciák:**  Az előadások, a szakirodalom tanulmányozása és a topográfiai ismeretek bővülése hozzájárul a tanárjelöltek lokális és regionális szemléletű, a társadalmi-kulturális és a gazdasági környezetet magában foglaló komplex földrajzi látásmódjának és tájékozottságának, vizuális intelligenciájának a fejlődéséhez. A kurzus segíti a természeti-társadalmi-gazdasági környezeti elemek közötti térbeli kapcsolatok, összefüggések felfedezését, megértését.  A tantárgy a földrajzi tudományágak mellett rokon- és társtudományok ismeretanyagát is tartalmazza, segíti ezen információk új logikával történő integrálását.  A tananyag feldolgozása során haza- és Európa-centrikus szemléletmód, a nemzeti hagyományok és értékek elsajátításának a szándéka érvényesül, amelynek során erősödik a nemzeti öntudat, a szülőföldhöz, a hazához és a magyarsághoz való kötődés. A szomszédos országok társadalmi-gazdasági viszonyainak bemutatása hozzájárul az eltérő kultúrák megismerése iránti igény, a nyitott és befogadó magatartás, illetve szemlélet kialakulásához.  A kurzus jelentős mértékben elősegíti, hogy a hallgatók rendelkezzenek azokkal a szükséges ismeretekkel, amelyek birtokában képesek bármely iskolatípusban való földrajzoktatásra. | |
| A **3-5** legfontosabb *kötelező,* illetve *ajánlott***irodalom** (jegyzet, tankönyv) felsorolása bibliográfiai adatokkal (szerző, cím, kiadás adatai, (esetleg oldalak), ISBN) | |
| **Kötelező irodalom:**   * Dövényi Z. (főszerk.) 2012: A Kárpát-medence földrajza. – Akadémiai Kiadó, Budapest, 1351 p. ISBN: 9789630592819 * Gábris Gy. – Probáld F. – Szabó P. (szerk.) 2007: Európa regionális földrajza 1-2. – ELTE Eötvös Kiadó Kft., Budapest, 782 p. ISBN: 978 963 463 319 8 * Kocsis K. – Schweitzer F. 2011: Magyarország térképekben. – MTA FKI, Budapest, 248 p. ISBN: 978-963-9545-33-5 <http://www.mtafki.hu/konyvtar/Magyarorszag/tartalom.html> * Perczel Gy. (szerk.) 2003: Magyarország társadalmi-gazdasági földrajza. – ELTE Eötvös Kiadó, Budapest, 633 p. ISBN: 963 463 611 X   **Ajánlott irodalom:**   * Beluszky P. 1999: Magyarország településföldrajza. – Dialóg Campus Kiadó, Budapest–Pécs, 584 p. ISBN: 963 9123 46 3 * Bulla B. - Mendöl T. 1947, 1999: A Kárpát-medence földrajza. – Lucidus Kiadó, Budapest, 420 p. ISBN: 9789638595416 * Frisnyák S. 1990: Magyarország történeti földrajza. – Tankönyvkiadó, Budapest, 213 p. ISBN: 963 18 2910 3 * Kocsis K. – Bottlik Zs. – Tátrai P. 2006: Etnikai térfolyamatok a Kárpát-medence határainkon túli régióiban (1989-2002). – MTA FKI, Budapest, 197 p. ISBN: 963-9545-10-4 * Tóth A. 2011: Magyarország és a Kárpát-medence regionális társadalomföldrajza. – Elektronikus tananyag. EKF TTK, Eger, 146 p. <http://www.tankonyvtar.hu/hu/tartalom/tamop425/0038_foldrajz_TothAntal/adatok.html> | |
| **Tantárgy felelőse** (*név, beosztás, tud. fokozat*)**: Dr. Tóth Antal, főiskolai docens, PhD** | |
| **Tantárgy oktatásába bevont oktató(k),** ha vannak(*név, beosztás, tud. fokozat*)**: Dr. Kajati György, főiskolai docens, PhD** | |